તેમણે કનુભાઇને કારખાના પર મુકી જવા માટે કહ્યું હતું. આ દરમિયાન ગેલોપ્સ એસઇઝેડ પાસે પહોંચ્યા ત્યારે નરેશે બાથરૂમ જવાના બહાને કાર ઉભી રાખવાનું કહ્યું હતું. કનુભાઇએ કાર ઉભી રાખી હતી. જો કે, આ દરમિયાન કારમાં બેઠેલા આબીદે અચાનક કનુભાઇની આંખમાં પાછળથી મરચાની ભુકી નાંખી દીધી હતી અને તેમને માર મારીને બેભાન કરી દીધા હતા. ત્યારબાદ કારને રાજસ્થાન ખેરવાડા લઇ ગયા હતા. જ્યાં ફરીથી માર મારીને પાંચ લાખ રૂપિયાની માંગણી કરી હતી. જો કે, કનુભાઇ પાસે પૈસા ન હોવાથી આરોપીએ 100 રૂપિયાના સ્ટેમ્પ પેપર કાર પોતાના નામે લખાવી દીધી હતી અને બાકીના પાંચ લાખ સાણંદથી મોકલી આપવાનું કહીને કનુભાઇને અમદાવાદ આવતી બસમાં બેસાડી દીધા હતા. જો કે, શામળાજી ટોલનાકા પાસે આવીને કનુભાઇએ તેમના પરિવારને આ અંગે જાણ કરીને બોલાવી લીધા હતા. આ દરમિયાન તેમને ઇજાના કારણે દુખાવો થતો હોવાને કારણે સારવાર માટે ખાનગી હોસ્પિટલમાં દાખલ કરાયા હતા અને ચાંગોદર પોલીસ મથકે ફરિયાદ નોંધવામાં આવી હતી. હાલ પોલીસે એક આરોપીને ધરપકડ કરીને રાજસ્થાનથી કાર જપ્ત કરી છે.